title: Az Európai Központi Bank határozata (2003. december 18.) az európai központi bank tartalékaihoz való hozzájáruláshoz és a nemzeti központi bankoknak az átadott, devizatartalékokat megtestesítő eszközökkel megegyező követelései módosításához szükséges intézkedések megállapításáról (EKB/2003/21)

text:
Fontos jogi nyilatkozat

|

32003D0021(01)

Hivatalos Lap L 009 , 15/01/2004 o. 0036 - 0038

		Az Európai Központi Bank határozata(2003. december 18.)az Európai Központi Bank tartalékaihoz való hozzájáruláshoz és a nemzeti központi bankoknak az átadott, devizatartalékokat megtestesítő eszközökkel megegyező követelései módosításához szükséges intézkedések megállapításáról(EKB/2003/21)(2004/47/EK)AZ EURÓPAI KÖZPONTI BANK KORMÁNYZÓTANÁCSA,tekintettel a Központi Bankok Európai Rendszere és az Európai Központi Bank alapokmányára és különösen annak 30. cikkére,mivel:(1) Az Európai Központi Bank (EKB) tőkejegyzési kulcsának (a továbbiakban: tőkejegyzési kulcs) módosítása az EKB tőkejegyzési kulcsában az eurót bevezetett tagállamok nemzeti központi bankjaihoz (a továbbiakban: részt vevő NKB-k) rendelt súlyozás (a továbbiakban: tőkejegyzésikulcs-súly) módosulását eredményezi a nemzeti központi bankoknak az Európai Központi Bank [1] tőkejegyzési kulcsában való százalékos részesedéséről szóló, 2003. december 18-i EKB/2003/17 határozattal összhangban. A tőkejegyzésikulcs-súlyok kiigazítása és a részt vevő NKB-k EKB jegyzett tőkéjében való részesedésében ennek eredményeképpen bekövetkező változások szükségessé teszik azon követelések kiigazítását, amelyeket az EKB az Alapokmány 30.3. cikke szerint jóváírt a részt vevő NKB-k számára, és amelyek megegyeznek a részt vevő NKB-k által az EKB számára átadott, devizatartalékokat megtestesítő eszközökkel (a továbbiakban: követelések).(2) Azon részt vevő NKB-k, amelyeknek a módosított tőkejegyzési kulcsban való százalékos részesedése a kiigazítás következtében nő, kompenzációs átutalást kötelesek végrehajtani az EKB számára, míg az EKB köteles kompenzációs átutalást végrehajtani azon részt vevő NKB-k számára, amelyeknek a módosított tőkejegyzési kulcsban való százalékos részesedése csökken.(3) A méltányos eljárásnak, az egyenlő bánásmódnak és a jogos elvárások védelmének az Alapokmány alapját képező általános elveivel összhangban azon részt vevő NKB-k, amelyek relatív részesedése az EKB felhalmozott tőkéjében a fent említett kiigazítások következtében nő, szintén kötelesek kompenzációs átutalást végrehajtani azon részt vevő NKB-k számára, amelyek relatív részesedése csökken.(4) Az egyes részt vevő NKB-k 2003. december 31-ével bezárólag, illetve 2004. január 1-jétől alkalmazandó tőkejegyzésikulcs-súlyait az EKB teljes, valamennyi részt vevő NKB által jegyzett tőkéje százalékarányában kell meghatározni annak kiszámítása céljából, hogy milyen mértékben módosult az egyes részt vevő NKB- részesedése az EKB felhalmozott tőkéjében,ELFOGADTA EZT A HATÁROZATOT:1. cikkFogalommeghatározásokE határozat alkalmazásában:a) "felhalmozott tőke": az EKB tartalékainak, az átértékelési számláknak és a tartalékok közé tartozó céltartalékoknak a 2003. évi pénzügyi beszámolójában kimutatott és a Kormányzótanács által elfogadott összege. Az EKB tartalékai és tartalék jellegű céltartalékai magukban foglalják - a felhalmozott tőke általánossága sérelme nélkül - az általános tartalékot, illetve a deviza-árfolyamokkal és a piaci árakkal kapcsolatos értékelési veszteségekre képzett céltartalékot.b) "átutalási időpont": az EKB-nak a 2003. pénzügyi évre vonatkozó éves kimutatásainak a Kormányzótanács általi jóváhagyását követő második munkanap. 2. cikk2. cikkAz EKB tartalékaihoz és céltartalékaihoz való hozzájárulás(1) Ezt a cikket csak akkor kell alkalmazni, ha a felhalmozott tőke nullánál nagyobb.(2) Amennyiben egy részt vevő NKB részesedése a felhalmozott tőkében nő a tőkejegyzésikulcs-súlyának 2004. január 1-jétől való emelkedése miatt, az ilyen NKB az átutalási időpontban átutalja az EKB számára a (4) bekezdés szerint meghatározott összeget.(3) Amennyiben egy részt vevő NKB részesedése a felhalmozott tőkében csökken a tőkejegyzésikulcs-súlyának 2004. január 1-jétől való csökkenése miatt, az EKB az átutalási időpontban átutalja az ilyen NKB számára a (4) bekezdés szerint meghatározott összeget.(4) Az EKB megfelelő időben kiszámítja az (2) bekezdés alkalmazása esetén a részt vevő NKB által az EKB számára átutalandó összeget, illetve a (3) bekezdés alkalmazása esetén az EKB által a részt vevő NKB számára átutalandó összeget, valamint erről értesíti a kérdéses NKB-t. A kerekített, átutalandó összeg kiszámításánál a felhalmozott tőkét meg kell szorozni az egyes részt vevő NKB-k 2003. december 31-én, illetve 2004. január 1-jétől alkalmazandó tőkejegyzésikulcs-súlya közötti abszolút különbséggel, és e szorzat összegét el kell osztani 100-al.(5) A (4) bekezdésben meghatározott összegek 2004. január 1-jén euróban esedékesek, mindazonáltal azok átutalására az átutalási időpontban kerül sor.(6) Az átutalási időpontban a (2) vagy a (3) bekezdés alapján átutalásra köteles részt vevő NKB vagy az EKB elkülönített összegként ugyancsak átutalja a részt vevő NKB vagy az EKB által átutalandó összegek után a 2004. január 1-jétől az átutalási időpontig fizetendő kamat összegét. E kamatösszeg küldői és címzettjei megegyeznek azon összegek küldőivel és címzettjeivel, amelyek után kamatot kell fizetni.3. cikkAz átadott, devizatartalékokat megtestesítő eszközökkel megegyező követelések kiigazítása(1) A részt vevő NKB-k követelései 2004. január 1-jén kiigazításra kerülnek azok módosított tőkejegyzésikulcs-súlyaival összhangban. A részt vevő NKB-k 2004. január 1-jétől hatályos követeléseinek értéke az e határozat mellékletében található táblázat harmadik oszlopában kerül meghatározásra.(2) Ebből a célból, e rendelkezése alapján és minden egyéb megkövetelhető alakiság és cselekmény nélkül az NKB-kat úgy kell tekinteni, hogy 2004. január 1-jén átutalták vagy megkapták az ezen határozat mellékletében található táblázat negyedik oszlopában a nevük mellett (euróban) feltüntetett követelés abszolút értékét; a táblázatban a "−" jel jelzi az NKB által az EKB-nak átutalandó követelést, míg "+" jel az EKB által az NKB-nak átutalandó követelést.(3) A részt vevő NKB-k 2004. január 2-án átutalják vagy megkapják az ezen határozat mellékletében található táblázat negyedik oszlopában a nevük mellett (euróban) feltüntetett összeg abszolút értékét; a táblázatban a "+" jel jelzi az NKB által az EKB-nak átutalandó összeget, míg a "−" jel az EKB által az NKB-nak átutalandó összeget.(4) 2004. január 2-án az EKB és azon részt vevő NKB-k, amelyek az (3) bekezdés alapján összegek átutalására kötelesek, elkülönítve átutalják az EKB és az ilyen NKB-k által fizetendő összegeknek a 2004. január 1-je és 2004. január 2-a közötti időszakra fizetendő kamatát is. E kamatösszeg küldői és címzettjei megegyeznek azon összegek küldőivel és címzettjeivel, amelyek után kamatot kell fizetni.4. cikkÁltalános rendelkezések(1) A 2. cikk (6) bekezdése és a 3. cikk (4) bekezdése szerinti kamatokat napi szinten számítják a 360 napos számítási módszer alapján a Központi Bankok Európai Rendszere által a legutolsó fő refinanszírozási műveletében alkalmazott marginális kamatlábbal azonos kamatlábon.(2) A 2. cikk (2), (3) és (6) bekezdése és a 3. cikk (3) és (4) bekezdése szerinti átutalások a transzeurópai automatizált valós idejű bruttó elszámolási rendszeren (TARGET) keresztül külön-külön történnek.(3) Az EKB és a (2) bekezdésben említett átutalásra köteles részt vevő NKB-k megfelelő időben kiadják az ilyen átutalások időben történő szabályszerű végrehajtásához szükséges utasításokat.5. cikkZáró rendelkezések(1) Ez a határozat 2003. december 19-én lép hatályba.(2) Ezt a határozatot az Európai Unió Hivatalos Lapjában ki kell hirdetni.Kelt Frankfurt am Mainban, 2003. december 18-án.az EKB Kormányzótanácsa részérőlJean-Claude Trichet[1] HL L 9., 2004.1.15, 27. o.--------------------------------------------------MELLÉKLETAZ EKB SZÁMÁRA ÁTADOTT, DEVIZATARTALÉKOKAT MEGTESTESÍTŐ ESZKÖZÖKKEL MEGEGYEZŐ KÖVETELÉSEK(euro) |Részt vevő NKB | Az EKB számára átadott, devizatartalékokat megtestesítő eszközökkel megegyező követelés 2003. december 31-én | Az EKB számára átadott, devizatartalékokat megtestesítő eszközökkel megegyező követelés 2004. január 1-jétől | Átutalás összege |Nationale Bank van België/Banque Nationale de Belgique | 1432900000 | 1414850000 | − 18050000 |Deutsche Bundesbank | 12246750000 | 11702000000 | − 544750000 |Bank of Greece | 1028200000 | 1080700000 | + 52500000 |Banco de España | 4446750000 | 4390050000 | − 56700000 |Banque de France | 8416850000 | 8258750000 | − 158100000 |Central Bank and Financial Services Authority of Ireland | 424800000 | 512700000 | + 87900000 |Banca d'Italia | 7447500000 | 7286300000 | − 161200000 |Banque centrale du Luxembourg | 74600000 | 85400000 | + 10800000 |De Nederlandsche Bank | 2139000000 | 2216150000 | + 77150000 |Oesterreichische Nationalbank | 1179700000 | 1150950000 | − 28750000 |Banco de Portugal | 961600000 | 1006450000 | + 44850000 |Suomen Pankki | 698500000 | 714900000 | + 16400000 |Összesen: | 40497150000 | 39819200000 | − 677950000 |--------------------------------------------------


title: A Bizottság határozata (2001. június 27.) az európai kutatási tanácsadó bizottság létrehozásáról (az értesítés a C (2001) 1656. számú dokumentummal történt)

text:
Fontos jogi nyilatkozat

|

32001D0531

Hivatalos Lap L 192 , 14/07/2001 o. 0021 - 0023

		A Bizottság határozata(2001. június 27.)az európai kutatási tanácsadó bizottság létrehozásáról(az értesítés a C (2001) 1656. számú dokumentummal történt)(2001/531/EK, Euratom)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel az Európai Atomenergia-közösséget létrehozó szerződésre,mivel:(1) Az európai kutatási és technológia-fejlesztési politika hatékonyságának növelése érdekében a Bizottságnak egy független, magas szintű testületre van szüksége.(2) A tanácsadó testületnek – az általános kutatáspolitika kérdéseinek vizsgálata céljából – a tudományos élet, az ipar és a szolgáltatási ágazat magas szintű szereplőiből kell állnia.(3) A lisszaboni Európai Tanács (2000. március) elnökségi következtetései megállapítják, hogy az Uniónak az "Egy európai kutatási terület felé" című bizottsági közleményben előírt célkitűzések elérésére kell törekednie.(4) 2000. november 16-án a Tanács megerősítette annak a fontosságát, hogy a Bizottság egy ilyen független tanácsadó testület hozzon létre.(5) Az Európai Unió politikájának megtervezésében és végrehajtásában egyre inkább központi szerepet töltenek be a tudományos ismeretek és a tanácsadás.(6) E testület optimális formájával kapcsolatban a Bizottság széleskörű konzultációt folytatott az érintett tudományos és ipari közösségekkel.(7) Különös tekintettel egy európai kutatási terület fejlesztésére helyes a konzultációs rendszernek a tudomány és technológia területén folytatott politika követelményeihez való igazítása a Közösség – különösen a kockázatértékelésért felelős – konkrétabb tanácsadó struktúrái hatáskörének teljes tiszteletben tartásával.(8) A Bizottság támogatja a nőknek a konzultációs bizottságokban való megfelelő képviseletét, és a kutatási és technológia-fejlesztési tevékenységekben a nők 40 %-os részvételét célozza meg,A KÖVETKEZŐKÉPPEN HATÁROZOTT:1. cikkA Bizottság egy konzultációs bizottságot, a továbbiakban: "európai kutatási tanácsadó bizottságot" (a továbbiakban: a bizottság) hoz létre. A bizottság a kutatási és technológia-fejlesztési politika tanácsadó testületeként szolgál.2. cikk(1) A bizottság feladata a Bizottság részére történő tanácsadás a kutatás és technológia-fejlesztés területén a közösségi politika megtervezésében és megvalósításában. Ezzel kapcsolatban a bizottságnak különös figyelmet szentel egy európai kutatási terület megvalósításának és a politikák olyan eszközeinek használatára, mint a kutatási és technológia-fejlesztési közösségi keretprogram.(2) Az (1) bekezdésben megállapított feladatok megvalósítása érdekében a bizottság, saját kezdeményezésre vagy a Bizottság kérésére, véleményt nyilvánít és tanácsokat nyújt a közösségi kutatási politika különböző vonatkozásaival kapcsolatban, illetve Európa és az egész világ tudományos és technológiai fejleményeivel kapcsolatban.(3) A Bizottság biztosítja, hogy a bizottság megkapja a feladata ellátásához szükséges információkat. Ezzel kapcsolatban a bizottság rendszeresen tájékoztatást kap a közösségi kutatási politika fejleményeiről.(4) Amikor a bizottság hivatalosan kéri, a Bizottság szolgálatai írásbeli észrevételeket közölnek a bizottsággal annak véleményével vagy tanácsadásával kapcsolatban. A Bizottság szolgálatai továbbá rendszeres tájékoztatást nyújtanak a lehetséges további intézkedésekről.(5) Amennyiben a Bizottság a bizottság véleményét kéri, határidőt állapíthat meg, amelyen belül a véleményt közölni kell.(6) A bizottságnak egy világosan meghatározott, független álláspontot kell képviselnie, és nem képviselheti egy-egy tudományos, ipari vagy egyéb szervezet, illetve egy-egy ország vagy ágazat érdekeit. Bármikor, amikor erre szükség van, konzultál az ilyen jellegű szervezetekkel.(7) A 8. cikk sérelme nélkül, a bizottság által nyújtott tanácsadást nyilvánosságra kell hozni, és az Európai Közösségek intézményei és a tagállamok számára ismertté kell tenni.3. cikk(1) A bizottság 45, a Bizottság által személyes kompetenciájuk alapján kinevezett tagból áll. A tudományos/egyetemi, üzleti/ipari világ és egyéb érdekeltek megfelelő képviseletének, valamint a bizottság teljes függetlenségének biztosítása érdekében, a jelölési eljárás a következő:- 20 tudományos beállítottságú tagot az Európai Tudományos Alapítvány (ESF) javaslata alapján jelölnek,- 20 üzleti és ipari beállítottságú tagot az Európai Gyáriparosok és Munkáltatók Szervezeteinek Szövetsége (UNICE) javaslatának alapján jelölnek,- öt tagot a Bizottság jelöl.A 45 tagot egyetlen határozatban nevezik ki, és a bizottság tagjainak jegyzékét a Bizottság az Európai Közösségek Hivatalos Lapjában kihirdeti.(2) A bizottság végső összetételének az európai sokféleséget kell tükröznie. A jelölési eljárás során alkalmazott kritériumrendszer a következő:- a kutatásban és/vagy a kutatások irányításában való szakértelem,- európai vagy nemzetközi szintű tanácsadói tapasztalat,- a tudomány és technológia közötti egyensúly, a sajátos egyetemi és ipari tapasztalattal rendelkező személyeket beleértve,- földrajzi egyensúly, figyelembe véve az EU bővítését és a keretprogramokkal társult országokat,- a nemek megfelelő egyensúlya.4. cikkA bizottság minden egyes tagjának hivatali ideje három év, egyszeri megújítási lehetőséggel. A bizottság tagjai mindaddig hivatalban maradnak, amíg nem gondoskodnak utódjukról, vagy meg nem újítják megbízásukat.A bizottság tagjainak tisztsége nem jár díjazással. A bizottság tanácskozásainak utazási és napidíj költségeit, vagy a bizottságon belül létrehozott munkacsoportok költségeit – a hatályos adminisztratív szabályokkal és rendelkezésekkel összhangban – a Bizottság fedezi. Előzetes jóváhagyás mellett, a vélemény- vagy tanácsadás előkészítésének utazási és napidíj költségeit ugyancsak fedezheti a Bizottság. Ez magában foglalja a bizottság tagjai és a külső, nem Brüsszelben tartózkodó szakértők közötti tanácskozásokat.5. cikk(1) A bizottság, a jelenlévő tagok kétharmados többségével egy elnököt és két alelnököt választ. Kiegészítésként, ugyancsak a jelenlévő tagok kétharmados többségével, a bizottság öt tagot választ, akik az elnökkel és a két alelnökkel együtt a bizottság hivatalát alkotják. A hivatal összetételénél tekintettel kell lenni a 3. cikk (2) bekezdésében meghatározott kritériumokra.A hivatal szervezi a bizottság munkáját.A bizottság véleményének és tanácsadásának előkészítése érdekében a hivatal felkérheti a Bizottságot tanulmányok folytatására vagy külső szervezetekkel történő konzultációra.(2) A Bizottság pénzügyi és adminisztratív támogatást nyújt a bizottság titkárságának, teljes mértékben biztosítva annak függetlenségét.(3) Annak érdekében, hogy lehetővé váljon a bizottság feladatainak megvalósítása, a hivatal a bizottság tagjaiból és, amennyiben szükséges, külső személyekből álló munkacsoportokat hozhat létre. A bizottság és a munkacsoportok szakértőket hívhatnak meg a munkájukban való részvételre. Ezek a szakértők csak azoknak a kérdéseknek a megvitatásában vehetnek részt, amelyekkel kapcsolatban meghívták őket. Utazási és napidíj költségeiket a Bizottság fedezi.A bizottság számára lehetőséget kell biztosítani szakmai megbeszélések vagy konferenciák megszervezésére. Előzetes jóváhagyás mellett, ezeknek az eseményeknek a költségeit a Bizottság fedezi.(4) A Bizottság megfelelő eszközökkel látja el a bizottságot tevékenységének és véleményének közlése és terjesztése tekintetében.6. cikkA bizottság évente átlagosan három alkalommal ül össze. Az ülések szokásos helye a Bizottság épületeiben található.A Bizottság képviselői részt vesznek a bizottság és a munkacsoportok tanácskozásain, hacsak a bizottság elnöke ezt hivatalosan másképp nem kéri.7. cikkA Bizottság elfogadja saját eljárási szabályzatát.8. cikkAz EK-Szerződés 287. cikkének és az Euratom-Szerződés 194. cikkének sérelme nélkül, a bizottság tagjainak egy nyilatkozatot kell aláírniuk, amely szerint nem hoznak nyilvánosságra semmilyen, a bizottságban vagy a munkacsoportban végzett munkájuk során szerzett információt, amennyiben a Bizottság tájékoztatja őket egy-egy konkrét vélemény vagy ügy bizalmas jellegéről.A Bizottság tagjainak tartózkodniuk kell olyan témák megvitatásától, amelyek kapcsán összeférhetetlenség merül fel. E célból egy nyilatkozatot kell aláírniuk, amelyben igazolják, hogy olyan napirendi pontok esetén, ahol függetlenségüket sértő összeférhetetlenség merül fel, értesítik az elnököt.9. cikkAz európai kutatási fórum létrehozásáról szóló 98/611/EK, Euratom bizottsági határozat hatályát veszti.Kelt Brüsszelben, 2001. június 27-én.a Bizottság részérőlPhilippe Busquina Bizottság tagja--------------------------------------------------


title: A Tanács 2006/201/KKBP határozata ( 2006. február 27. ) az Európai Unió és Indonézia kormánya közötti, az Európai Unió Acehben (Indonézia) tevékenykedő Megfigyelő Missziója (Acehi Megfigyelő Misszió – AMM) és annak személyi állománya feladatairól, jogállásáról, kiváltságairól és mentességeiről szóló, levélváltás formájában történő megállapodás meghosszabbításáról

text:
               10.3.2006

               HU

               Az Európai Unió Hivatalos Lapja

               L 71/53

         A TANÁCS 2006/201/KKBP HATÁROZATA
   (2006. február 27.)
   az Európai Unió és Indonézia kormánya közötti, az Európai Unió Acehben (Indonézia) tevékenykedő Megfigyelő Missziója (Acehi Megfigyelő Misszió – AMM) és annak személyi állománya feladatairól, jogállásáról, kiváltságairól és mentességeiről szóló, levélváltás formájában történő megállapodás meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               2005. szeptember 9-én a Tanács elfogadta az Európai Unió Acehben (Indonézia) tevékenykedő Megfigyelő Missziójáról (Acehi Megfigyelő Misszió – AMM) szóló 2005/643/KKBP együttes fellépést (1).

               (2)

               A 2005/643/EK együttes fellépés 7. cikke rendelkezik arról, hogy az Acehi Megfigyelő Misszió Indonéziában lévő személyzetének jogállását – beleértve adott esetben az Acehi Megfigyelő Misszió lebonyolításához és zavartalan működéséhez szükséges kiváltságokat, mentességeket és további garanciákat – a Szerződés 24. cikkében megállapított eljárásnak megfelelően kell meghatározni.

               (3)

               Az Indonézia kormányával folytatott tárgyalásokat követően a Tanács 2005. október 3-án elfogadta az Európai Unió és Indonézia kormánya közötti, az Európai Unió Acehben (Indonézia) tevékenykedő Megfigyelő Missziója (Acehi Megfigyelő Misszió – AMM) és annak személyi állománya feladatairól, jogállásáról, kiváltságairól és mentességeiről szóló, levélváltás formájában történő megállapodás megkötéséről szóló 2005/765/KKBP határozatot (2), amely felhatalmazást ad a levélváltás formájában történő megállapodás aláírására.

               (4)

               Az indonéz kormány külügyminiszterének az Acehi Megfigyelő Misszió (AMM) és annak személyi állománya feladataira, jogállására, kiváltságaira és mentességeire vonatkozó, 2005. szeptember 14-i, mellékleteket is tartalmazó levelében, valamint a főtitkár/főképviselő 2005. október 3-i válaszában foglaltaknak megfelelően ez a levélváltás formájában történő megállapodás közös megegyezéssel további, legfeljebb hat hónappal meghosszabbítható (3).

               (5)

               Indonézia kormánya 2006. február 13-án felkérte az Európai Uniót az Acehi Megfigyelő Misszió megbízatásának három hónappal történő meghosszabbítására.

               (6)

               A Tanács 2006. február 27-én elfogadta az Európai Unió Acehben (Indonézia) tevékenykedő Megfigyelő Missziójáról (Acehi Megfigyelő Misszió – AMM) szóló 2005/643/KKBP együttes fellépés módosításáról és meghosszabbításáról szóló, 2006/202/KKBP (4) együttes fellépést, amely az AMM-et három hónapos időtartammal meghosszabbítja.

               (7)

               A levélváltás formájában történő megállapodás három hónappal való meghosszabbítását az Európai Unió nevében jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és Indonézia kormánya közötti, az Európai Unió Acehben (Indonézia) tevékenykedő Megfigyelő Missziójának (Acehi Megfigyelő Misszió – AMM) feladatairól, jogállásáról, kiváltságairól és mentességeiről szóló, levélváltás formájában történő megállapodás meghosszabbítása az Európai Unió nevében jóváhagyásra kerül.
   Az e meghosszabbítást elfogadó levélváltás szövege e határozat mellékletét képezi.
   2. cikk
   A Tanács elnöke felhatalmazást kap arra, hogy kijelölje a levélváltásnak az Európai Uniót jogilag kötelező aláírására jogosult személy(eke)t (5).
   3. cikk
   Ezt a határozatot az Európai Unió Hivatalos Lapjában ki kell hirdetni.
   4. cikk
   Ez a határozat kihirdetésének napján lép hatályba.

      Kelt Brüsszelben, 2006. február 27-én.

            a Tanács részéről

            az elnök

         U. PLASSNIK

      (1)  HL L 234., 2005.9.10., 13. o.

      (2)  HL L 288., 2005.10.29., 59. o.

      (3)  HL L 288., 2005.10.29., 60. o.

      (4)  Lásd e Hivatalos Lap 57 oldalát.

      (5)  A megállapodás hatálybalépésének napját a Tanács Főtitkársága hirdeti ki az Európai Unió Hivatalos Lapjában.
    ---documentbreak---

               10.3.2006

               HU

               Az Európai Unió Hivatalos Lapja

               L 71/55

         LEVÉLVÁLTÁS
   az Európai Unió és Indonézia kormánya közötti, az Európai Unió Acehben (Indonézia) tevékenykedő Megfigyelő Missziójának (Acehi Megfigyelő Misszió – AMM) feladatairól, jogállásáról, kiváltságairól és mentességeiről szóló, levélváltás formájában történő megállapodás meghosszabbításáról
   Jakarta, 2006. február 13.
   Tisztelt Főtitkár Úr!
   Az Indonéz Köztársaság kormánya nevében szeretném elismerésemet kifejezni az Európai Uniónak az Acehi Megfigyelő Misszióban (AMM) való részvételéért, valamint azért a figyelemre méltó munkáért, amelyet az Európai Unió szerepvállalásának megkezdése óta Nanggroe Aceh Darussalam (NAD) tartományban végzett.
   Megtiszteltetés számomra, hogy ezen a ponton hivatkozhatok a megbízott indonéz külügyminiszter 2005. szeptember 14-én kelt, mellékleteket is tartalmazó levelére, valamint az Ön 2005. október 3-án kelt, mellékleteket is tartalmazó levelére az Acehi Megfigyelő Misszió (AMM) feladatairól, jogállásáról, kiváltságairól és mentességeiről.
   Ebben az összefüggésben megtiszteltetés számomra, hogy eljuttathatom az Ön részére az Indonéz Köztársaság kormányának határozatát, amelyben az Európai Unió felkérést kap a Nanggroe Aceh Darussalam (NAD) tartományban való jelenlétének 3 (három) hónapos – vagy a helyi választások időpontjától függően ennél rövidebb – időtartammal történő meghosszabbítására 2006. március 16-tól2006. június 15-ig.
   Az AMM jogállása, kiváltságai és mentességei az Indonéz Köztársaság kormánya és az Európai Unió közötti kötelező erejű jogi eszközt teremtő, a 2005. szeptember 14-én és 2005. október 3-án kelt levélváltásunkban foglaltakkal azonos lesz.
   Az AMM munkája ezen időszak alatt magában foglalja az Indonéz Köztársaság kormánya és a Szabad Acehért Mozgalom között 2005. augusztus 15-én aláírt szándéknyilatkozat 5. cikke (2) bekezdésében meghatározott AMM-feladatokat, kivéve az a) és b) feladatokat, amelyek már elvégzésre kerültek.
   Ennek fényében véleményem szerint az AMM-állomány mintegy 80 (nyolcvan) főből állna.
   Amennyiben az alábbi javaslat elfogadható az Európai Unió számára, megtiszteltetés számomra arra vonatkozó javaslatot tenni, hogy ez a levél, valamint az Ön válaszul írott egyetértő levele közösen alkosson az Indonéz Köztársaság kormánya és az Európai Unió között létrejött, kötelező erejű jogi eszközt. Ez az eszköz 2006. március 16-án lép hatályba és 2006. június 15-én szűnik meg. Az Indonéz Köztársaság kormánya számára ez a jogi keret az 1969. évi, a különleges missziókról szóló egyezmény megerősítésére vonatkozó 1982. évi 2. sz. (1982. január 25.) indonéz törvényen alapul.
   Hiszem, hogy az Indonéz Köztársaság unitárius államának keretei között – az Aceh előtt álló kihívások békés, átfogó és fenntartható megoldása érdekében – kialakított konstruktív együttműködés a jövőben is fenntartható és megerősíthető.
   Várom kedvező válaszát.
   Szívélyes üdvözlettel:

      Dr. N. Hassan WIRAJUDA

   Brüsszel, 2006. február 28.
   Excellenciás Uram!
   Megtiszteltetés számomra, hogy az Ön 2006. február 13-i levelére hivatkozhatok, amelyben eljuttatja részünkre az Indonéz Köztársaság kormányának határozatát, amelyben az Európai Unió felkérést kap a Nanggroe Aceh Darussalam (NAD) tartományban való jelenlétének három hónapos – vagy a helyi választások időpontjától függően ennél rövidebb – időtartammal történő meghosszabbítására 2006. március 16-tól2006. június 15-ig.
   Örömmel erősítem meg, hogy az Európai Unió egyetért a felkérésre történő kedvező válaszadással.
   Megerősítem, hogy az Indonéz Köztársaság kormánya és az Európai Unió közötti kötelező erejű jogi eszközt teremtő, a 2005. szeptember 14-én és 2005. október 3-án kelt levélváltásunkkal összhangban, ezen jogi eszköz 3 (három) hónappal meghosszabbításra kerül, 2006. június 15-ig.
   Az AMM munkája ezen időszak alatt magában foglalja az indonéz kormány és a Szabad Acehért Mozgalom között 2005. augusztus 15-én aláírt szándéknyilatkozat 5. cikke (2) bekezdésében meghatározott AMM-feladatokat, kivéve az a) és b) feladatokat, amelyek már elvégzésre kerültek.
   Megtiszteltetés továbbá számomra, hogy megerősíthetem, hogy ez a levél, valamint az Ön válaszul írott egyetértő levele közösen az Indonéz Köztársaság kormánya és az Európai Unió között létrejött, kötelező erejű jogi eszközt alkot. Ez az eszköz 2006. március 16-án lép hatályba és 2006. június 15-én veszti hatályát.
   Engedje meg, hogy ismételten megragadjam a lehetőséget, és kifejezzem az Európai Unió elismerését az acehi békefolyamatban elért előrehaladásért, valamint hogy újólag megerősítsem az Európai Unió további elkötelezettségét a békés, átfogó és fenntartható megoldás kidolgozása mellett az Aceh előtt álló kihívásokra válaszul.
   Kérem, Uram, fogadja megkülönböztetett nagyrabecsülésem kifejezését.
   Szívélyes üdvözlettel:

      Javier SOLANA